UGDOMOSIOS VEIKLOS PLANAS 4 KLASĖS MOKINIAMS
PAMOKOS KORTELĖ
Dalykas – socialinės pedagogės užsiėmimas
Data – 2025-11-08
Klasė – 4
Mokinių skaičius klasėje – 21
Klasės charakteristika: Klasės pasirengimo lygis – geras. Dauguma mokinių geba dirbti atsakingai, analizuoti ir diskutuoti apie savo gebėjimus, norus bei pojūčius, laikosi klasės susitarimų. Keletas mokinių yra linkę dirbti individualiai. Klasėje mokosi vienas mokinys, turintis nežymių klausos sutrikimų.
Pamokos tema: „Kaip pasakyti NE“ (taikant UDM principus)
Tikslas: Padėti mokiniams per patyrimą, žaidimą ir refleksiją suprasti, kad sakyti „NE“ yra normalu ir reikalinga, kai siekiame apsaugoti savo ribas, norus ir interesus.
Kodėl mokausi? – Nes tai svarbu man, mano saugumui ir savarankiškumui.
Ko mokausi? – Suprasti „NE“ prasmę ir situacijas, kada verta jį pasakyti.
Kaip mokausi? – Per vaidmenų žaidimus, diskusijas, kūrybą ir refleksiją.
Mokymo(si) uždaviniai (ko mokiniai per šią pamoką išmoks):

Atpažins situacijas, kuriose reikia pasakyti „NE“.
Įvardys savo interesus, norus ir poreikius.
Mokysis drąsiai išreikšti savo nuomonę, sakydami „NE“ pagarbiai ir aiškiai.
Išbandys įvairias atsisakymo strategijas vaidmenų žaidimuose.
Reflektuodami gebės paaiškinti, kodėl kartais sunku pasakyti „NE“ ir kaip tai galima padaryti lengviau.
Ugdomos kompetencijos: Ugdoma socialinė ir emocinė kompetencija, komunikavimo kompetencija, taip pat stiprinamos savarankiškumo ir atsakomybės kompetencijos.
Pamokos kontekstas: Pamokos tema „Kaip pasakyti NE“ yra aktuali šios amžiaus grupės vaikams, nes jie kasdien susiduria su situacijomis, kuriose tenka atsisakyti, pasakyti savo nuomonę ar apginti savo interesus.
Numatomi galimi mokymosi barjerai: Kai kuriems mokiniams gali būti sunku kalbėti apie asmeninius jausmus, klausos sutrikimų turinčiam mokiniui – suprasti žodines instrukcijas. Kai kurie mokiniai gali bijoti suklysti ar būti įvertinti neigiamai, todėl vengti aktyvaus dalyvavimo. Mokiniai gali pavargti arba prarasti dėmesį per ilgesnį laiką.
Barjerų šalinimas: Taikant UDM principus, užtikrinama pasirinkimo laisvė (žodinė, rašytinė ar vizualinė išraiška), naudojamos IKT (Padlet, PowerPoint), vizualinės emocijų kortelės ir pastoliai. Mokytojas kuria saugią, nevertinančią atmosferą, skatina refleksiją ir suteikia galimybių visiems dalyvauti pagal savo galimybes.

[image: ]„KAIP PASAKYTI NE“ (taikant UDM principus)
Trukmė: 45 min.
[image: ]Naudojami darbo metodai: pokalbio ir diskusijos, žaidybiniai, vaidybiniai (dramatizavimo), kūrybiniai, refleksijos, rašytinės veiklos, darbo poromis ir grupėmis, savęs įsivertinimo bei skaitmeninių technologijų taikymo metodai. 
[image: ]Užsiėmimo eiga:
1. [image: ] Emocijų kortelės „Nuotaikų medis“ (Diskusija: „Kaip šiandien jaučiamės?“)            (3-5 min.)
Priemonės: Padlet platforma, plakatas su nupieštu medžiu, kortelės / veidukai emocijoms, lipnios kortelės, rašymo priemonės.
Veikla:
Pedagogas pristato Padlet platformą, kurioje yra sukurtas „Nuotaikų medis“, ir parodo klasėje kabantį plakatą su nupieštu medžiu. Pedagogas paprašo, kad kiekvienas susimąstytų, kaip šiandien jaučiasi. Kiekvienas mokinys pasirenka savo emociją ir įkelia savo nuotaikos piktogramą, emotikoną, įrašo žodį arba nupiešia paveikslėlį, kurį pakabina ant plakato. Mokytojas trumpai aptaria įkeltas emocijas, pabrėžia, kad visi jausmai yra normalūs, ir pristato veiklos eigą. Pavyzdys, ką galėtų pasakyti mokytojas:
„Šiandien kalbėsime apie vieną trumpą, bet labai svarbų žodelį – NE. Kartais žmonės galvoja, kad sakyti „NE“ yra blogai, kad tada būni nepaklusnus arba nemandagus. Bet iš tikrųjų pasakyti „NE“ gali būti labai drąsu. Mes sakome „NE“, kai norime apsaugoti save, kai mums kažkas nepatinka arba kai norime pasirinkti savo kelią. Žodis „NE“ padeda parodyti, kad gerbiame save ir kitus, nes sąžiningai sakome, ką jaučiame. Šiandien mokysimės atpažinti, kada pasakyti „NE“ yra teisinga ir svarbu.“
[image: ][image: ]Pastoliai: Mokytojas pirmasis įkelia savo šiandieninę nuotaiką (rodo pavyzdį), padeda vaikams, kuriems sunkiau įvardyti emocijas, pasiūlydamas „Emocijų ratą“ (priedas Nr. 1).
UDM pritaikymas: mokiniai gali pasirinkti, kaip išreikšti savo jausmus – vizualiai (emotikonu), žodžiu ar raštu. Skirtinga prezentacija: plakatas arba Padlet suteikia vizualinį ir skaitmeninį kontekstą, lengvinantį informacijos supratimą.

[image: ][image: ]2. Žaidimai „Kada sakei NE“ ir „Drąsiai tark NE“          (30 min.)
Priemonės: Didelis lapas su žodžiu „NE“, piešiniai su situacijomis, popieriaus lapai, žodžių dėlionės, lapai su situacijomis (tekstinės ir paveikslėliais paremtos kortelės), PowerPoint arba Canva skaidrės (situacijų vizualizavimui), A4 formato „termometras“, „Sakinių pagalbos kortelės“.
Veikla: „Kada sakei NE“. 
Pedagogas rodo lapą su žodžiu „NE“. Klausimas: „Kada vartojame šį žodelį?“ Mokiniai gali:
· užrašyti savo žodžiais;
· nupiešti situacijas, kada paskutinį kartą sakė „NE“;
· sudėlioti žodžių dėliones (Priedas Nr. 2);
· arba pasirinkti jau esamus piešinius su situacijomis, juos nuspalvinti ir papasakoti (Priedas Nr. 3).
[image: ]Pedagogas papildo lapą nepaminėtomis situacijomis (pvz., „NE“ smurtui, melui).
[image: ]Pastoliai: Mokytojas padeda suformuluoti sakinį: „Aš sakiau NE, kai…“. Pateikiamas žodžių bankas ekrane: pavargęs, liūdnas, bijau, nepatinka, verčia, noriu, draugas, skausmas, poilsis, melas, prievarta. Tai ypač padeda vaikams, kuriems sunku įvardyti emocijas ar priežastis.
UDM pritaikymas: mokiniai gali rašyti, piešti, dėlioti ar spalvinti situaciją. Žaidybinis formatas („dėlionė“, „spalvinimas“) palaiko motyvaciją ir dėmesį. Kuriama saugi, nevertinanti atmosfera: nėra „teisingų“ ar „neteisingų“ atsakymų. Skirtinga reprezentacija: papildomi vizualūs ir žodiniai pavyzdžiai.
Veikla: „Drąsiai tark NE“
Mokiniai dirba poromis arba mažomis grupėmis. Kiekviena pora išsirenka situaciją: iš kortelės, nuo ekrano arba susigalvoja savo (pasirinkimo laisvė). Jie pasirenka, kaip nori ją pavaizduoti: vaidmenų žaidimu (gyvai), nupiešdami situaciją, įrašydami trumpą video (jei klasė turi planšetes) arba pasakodami žodžiu (pasakojimo forma).
Po to, kai visi mokiniai užbaigs veiklą, siūloma refleksijos veikla „Drąsos skalė“. Mokiniai įsivertina savo drąsos jausmą naudodami „drąsos termometrą“. Vaikai gauna atspausdintą A4 formato „termometrą“ su 4 lygiais (Priedas Nr. 4). Jie pasirenka, kurioje vietoje yra po veiklos. Kiekvienas mokinys užklijuoja lipduką, nupiešia žymę arba pasirenka emocijos veiduką, kuris jam tinka.
[image: ][image: ]Pastoliai: Mokytojas prieš veiklą parodo pavyzdį ir pateikia kalbėjimo, jausmų žodyną, toną bei laikyseną. Taip pat ekrane palieka paveikslėlį su pavyzdiniais dialogais: „Aš nenoriu, nes…“, „Man tai nepatinka, todėl…“.
[image: ]UDM pritaikymas: Įtraukianti žaidybinė veikla. Skirtingos raiškos galimybės: vaidmenų žaidimas, diskusija, gestai, meninė ar technologinė išraiška. Klausos sutrikimą turintis mokinys gali pasirinkti neverbalinę išraišką (piešinį arba video be garso su gestais). Leidžiama mokiniams patiems įsivertinti savo mokymosi pažangą ar jausmą ne žodžiais, o vaizdu, simboliu ar gestu.
3. Refleksija / diskusija         (8 min.)
[image: ]
Priemonės: popieriaus lapai, rašymo priemonės, lipnūs lapeliai, Padlet lenta.

Veikla:
Vaikai atsako į klausimus: Ką naujo sužinojau? Kada verta sakyti „NE“? Kada man sunku tai padaryti? Refleksiją galima atlikti: žodžiu ratu, raštu ant lipnių lapelių arba Padlet’e (įkeliant piktogramą ar sakinį).
[image: ]„Padėka“: kiekvienas vaikas dalijasi sakiniu, už ką šiandien nori padėkoti sau.
[image: ]Pastoliai: mokytojas parodo klausimus ekrane, pateikia pavyzdžių ir padeda formuluoti mintis.
[image: ]UDM pritaikymas: Refleksija įvairiais būdais: žodžiu, piešiniu ar gestais.
[image: ]4.  Užbaigimas „Drąsos ženkliukas“         (2 min.)

Priemonės: lipdukai.

Veikla: 
Mokytoja kiekvienam vaikui įteikia mažą lipduką su užrašu: „Aš moku pasakyti NE!“ Tokį lipduką galima pagaminti rankomis arba Canva platformoje, atspausdinti ir išdalinti.

Pamokos planas gali būti lengvai modifikuojamas pagal klasės dydį, amžių ir turimas priemones.
Socialinė pedagogė metodininkė 
Gitana Markevič












PRIEDAI
[image: ]Priedas Nr. 1



Priedas Nr. 2
DĖLIONĖ IŠ ŽODŽIŲ
PIRMOJI PUSĖ – PRADŽIA
Drąsiai tariu NE, kai...

Aš drąsiai sakau NE...

Aš sakau NE, kai...

Aš sakau NE...



Aš turiu teisę sakyti NE...

Aš turiu teisę sakyti NE...

Man svarbu pasakyti NE...

Kartais reikia pasakyti NE...


Drąsiai tariu NE, kai...

Aš noriu pasakyti NE, kai...

Aš moku pasakyti NE, kai...




ANTROJI PUSĖ – SITUACIJOSman siūlo meluoti.
man skauda arba jaučiuosi pavargęs.
draugas liepia daryti kažką blogo.
nenoriu valgyti tam tikro maisto.


nenoriu būti fotografuojamas.
man nepatinka žaidimas.
kažkas nori mano daikto be leidimo.
kažkas mane stumia ar muša.


kažkas tyčiojasi iš kito žmogaus.
kažkas šaukia ant manęs.
man baisu ar nejauku
man baisu ar nejauku.













Priedas Nr. 3
[image: ]PIEŠINIAI SU SITUACIJOMIS

Priedas Nr. 4
[image: ]TERMOMETRAS

TERMOMETRAS

Lygis

Aprasymas

¥\ Labai drasus

A3 drasiai sakiau ,NE" ir
jauciuosi uztikrintai!

‘~ Drasus

Daug kur pavyko
pasakyti ,NE*, nors
truputj jaudinausi.

‘= Vidutinigkai drasus

Dar sunku, bet
pabandziau bent vieng
karta.

=+ Nedrasus

Buvo baisu ar sunku,
bet noréciau iSmokti.

